wickkiey/tamil-wikipedia-chunked huggingface dataset:
# ஜொகூர் சுல்தான் இரண்டாம் அலாவுதீன் ரியாட் சா

## ஆச்சே தாக்குதல்

### மர்கும் சாயிட் அச்சே

அச்சே சுல்தான், பின்னர் அருவில் இருந்து ஜொகூர் லாமா மீது தாக்குதலைத் தொடங்கினார். காரா கோட்டையும் ஜொகூர் லாமா நகரமும் அழிக்கப்பட்டன. அலாவுதீன் ரியாத் ஷா கைப்பற்றப்பட்டு அச்சேவுக்குக் கொண்டு வரப்பட்டார்.  
பின்னர் அங்கு அலாவுதீன் ரியாத் ஷா கொல்லப் பட்டார். அவரின் மரணத்திற்குப் பின்னர் மர்கும் சாயிட் அச்சே *(Marhum Syahid di Acheh)* எனும் சிறப்பு பட்டம் அவருக்கு வழங்கப்பட்டது. அலாவுதீன் ரியாத் ஷாவிற்குப் பிறகு அவரின் மகன் இரண்டாம் முசாபர் *ஷா (Muzaffar Shah II)* ஆட்சிக்கு வந்தார்.
# ஜொகூர் சுல்தான் இரண்டாம் அலாவுதீன் ரியாட் சா

## ஜொகூர் சுல்தானகத்தின் ஆட்சியாளர்கள்

| ஜொகூர் சுல்தான்கள் | ஆட்சி காலம் |
| --- | --- |
| சுல்தான் அலாவுதீன் ரியாட் ஷா II | <>1528–1564</> |
| சுல்தான் முசபர் II | <>1564–1570</> |
| சுல்தான் அப்துல் ஜாலில் ஷா I | <>1570–1571</> |
| சுல்தான் அப்துல் ஜாலில் ஷா II | <>1571–1597</> |
| சுல்தான் அகமட் ரியாட் ஷா III | <>1597–1615</> |
| சுல்தான் அப்துல்லா மாயாட் ஷா | <>1615–1623 </> |
| சுல்தான் அப்துல் ஜாலில் ஷா III | <>1623–1667 </> |
| சுல்தான் இபுராகிம் ஷா | <>1677–1685 </> |
| சுல்தான் மகமுட் II | <>1685–1699 </> |
| சுல்தான் அப்துல் ஜாலில் ஷா IV | <>1685–1699 </> |
| சுல்தான் அப்துல் ஜாலில் ரகமட் ஷா IV | <>1718–1722 </> |
| சுல்தான் சுலைமான் பட்ருல் ஆலாம் ஷா | <>1722–1760 </> |
| சுல்தான் அப்துல் ஜாலில் முவாசாம் ஷா | <>1760–1761 </> |
| சுல்தான் அகமட் ரியாட் ஷா | <>1761–1761 </> |
| சுல்தான் மகமுட் ஷா III | <>1761–1812 </> |
| சுல்தான் அப்துல் ரகுமான் முவாசாம் ஷா | <>1812–1819 </> |
| சுல்தான் உசேன் ஷா | <>1819–1835 </> |
| சுல்தான் அலி இசுகந்தர் ஷா | <>1835–1855 </> |
| ராஜா தெமாங்கோங் இபுராகிம் | <>1855–1862 </> |
| சுல்தான் அபு பாக்கார் | <>1862–1895 </> |
| சுல்தான் இபுராகிம் | <>1895–1959 </> |
| சுல்தான் இசுமாயில் | <>1859–1981 </> |
| சுல்தான் இசுகந்தர் | <>1981–2010 </> |
| சுல்தான் இபுராகிம் இசுமாயில் | <>2010–இன்று வரையில் </> |
# ஜொகூர் சுல்தான் இரண்டாம் அலாவுதீன் ரியாட் சா

## மலாக்கா சுல்தானகத்தின் ஆட்சியாளர்கள்

| மலாக்கா சுல்தான்கள் | ஆட்சி காலம் |  |
| --- | --- | --- |
| பரமேசுவரா | <> 1400–1414 </> |  |
| மெகாட் இசுகந்தர் ஷா | <> 1414–1424 </> |  |
| சுல்தான் முகமது ஷா | <> 1424–1444 </> |  |
| பரமேசுவரா தேவ ஷா | <> 1444–1446 </> |  |
| சுல்தான் முசபர் ஷா | <> 1446–1459 </> |  |
| சுல்தான் மன்சூர் ஷா | <> 1459–1477 </> |  |
| சுல்தான் அலாவுதீன் ரியாட் ஷா | <> 1477–1488 </> |  |
| சுல்தான் மகமுட் ஷா | <> 1488–1511 </> |  |
| சுல்தான் அகமட் ஷா | <> 1511–1513 </> |  |
| சுல்தான் மகமுட் ஷா | <> 1513–1528 </> | } |
# உலோமாமி சிவப்பு கொலாபசு

மத்திய காங்கோ மக்களாட்சிக் குடியரசில் உள்ள உலோமாமி ஆற்றிற்கும் உலுவாலாபா ஆற்றுக்கும் இடையே உள்ள தாழ் நில வெப்பமண்டல மழைக்காடுகளில் உலோமாமி சிவப்பு கோலொபசு வரையறுக்கப்பட்ட வரம்பைக் கொண்டுள்ளது. இதன் வரம்பு தெற்கே உருய்கி ஆறு மற்றும் உலுடங்கா ஆறு வரை நீண்டுள்ளது. இது இலைகள், பழங்கள், பூக்கள், மொட்டுகள் மற்றும் விதைகளை உண்ணும். ஆண் குரங்குகளின் எடை சுமார் மற்றும் பெண் குரங்குகளின் எடை சுமார் .
# அங்கோலா வானம்பாடி

**அங்கோலா வானம்பாடி** (Angolan lark)(*மிராப்ரா அங்கோலென்சிசு*) அல்லது **அங்கோலா புதர் வானம்பாடி** என்பது தெற்கு மற்றும் மத்திய ஆபிரிக்காவில் காணப்படும் அலாடிடே குடும்பத்தில் உள்ள லார்க் சிற்றினமாகும்.
# அங்கோலா வானம்பாடி

## வகைப்பாட்டியல்

### துணையினங்கள்

மூன்று துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன. அவை:  
- *மி. அ. மருன்ஜெனிசு*- <small>ஹால், பிபி, 1958</small> : தென்கிழக்கு காங்கோ மக்களாட்சிக் குடியரசு மற்றும் தென்மேற்கு தான்சானியா
- *மி. அ. அன்கோலென்சிசு* - <small>பார்போசா டுயு போகேஜ், 1880</small> : வடக்கு, மேற்கு மற்றும் மத்திய அங்கோலா வரை
- *மி. அ. அன்டோனி* - <small>ஹால், பிபி, 1958</small> : கிழக்கு அங்கோலா முதல் காங்கோ மக்களாட்சிக் குடியரசு மற்றும் வடமேற்கு சாம்பியா வரை
# அங்கோலா வானம்பாடி

## பரவலும் வாழிடமும்

அங்கோலா வானம்பாடியின் வரம்பு கணிசமானது, மேலும் அங்கோலா, காங்கோ மக்களாட்சிக் குடியரசு, தான்சானியா மற்றும் சாம்பியாவில் காணப்படுகிறது. இது சுமார் 170,000 சதுர கி.மீ பரப்பளவைக் கொண்டதாக மதிப்பிடப்பட்டுள்ளது. இதன் இயற் வாழ்விடங்கள் அயன அயல் மண்டலம் அல்லது வெப்பமண்டல உலர், அல்லது பருவகால ஈரமான, தாழ் நில புல்வெளி ஆகும்.
# ஆந்திரூ இலிடில்

**ஆந்திரூ ஆர். இலிடில்** *(Andrew R. Liddle)* (பிறப்பு: 1965 ஜூன் 9) எடின்பர்கு அரசு வான்காணகத்தில் 2013 இலிருந்து வானியற்பியல் பேராசிரியராகவும் எடின்பர்கு அரசு வானியல் கழக ஆய்வுறுப்பினராகவும் உள்ளார். இவர் பல நூல்களையும் 260 க்கும் மேற்பட்ட ஆய்வுக் கட்டுரைகளையும் வெளியிட்டுள்ளார்.  
இவர் கோட்பாட்டு அண்டவியலாளர். இவர் நம் அண்டம் இயல்புகளை புரிந்துகொள்ள அடிப்படை இயற்பியல் விதிகளைப் பயன்கொள்கிறார்.
# ஆந்திரூ இலிடில்

## ஆராய்ச்சி

இவரது ஆராய்ச்சி அண்டவியலிலும் வானியற்பியலிலும் பல்வேறு களங்களை உள்ளடக்குகிறது. இவர் குறிப்பாக புடவிக் கட்டமைப்பின் தோற்றமும் படிமலர்ச்சியும் பற்றி ஆர்வம் கொண்டுள்ளார். சிறப்பாக, இவரது ஆர்வம் உப்பல் அண்டவியல் படிமங்களும் நோக்கீட்டு கட்டுத்தளைகளும் பற்றியும் அண்ட நுண்ணலைப் பின்னணிக்கான இயற்பியல் பற்றியும் கவனம் செலுத்துகிறது, இவரது ஆய்வு இதற்கான அண்டவியல் ஆய்வுக் களங்களாக பால்வெளிக் கொத்துகளைப் பயன்படுத்துகிறது.  
இவரது ஆய்வுப் புலங்களாவன:
- புடவிக் கட்டமைப்பின் தோற்றமும் படிமலர்ச்சியும்
- உப்பல் அண்டவியல் படிமங்களும் நோக்கீட்டு கட்டுத்தளைகளும்
- அண்ட நுண்ணலைப் பின்னணிக்கான இயற்பியல்
- புடவியில் கருப்பு ஆற்றல்  
இவர் பிளாங்கு செயற்கைக்கோள், கருப்பாற்றல் அளக்கை, XMM பால்வெளிக் கொத்து அளக்கை ஆகிய பல பன்னாட்டு வானியல் ஆய்வுத் திட்டங்களில் பங்கேற்றுள்ளார்.  
இவர் எடின்பர்கு அரசு வான்காணகப் பதவிக்கு முன்பு பிரைட்டனில் உள்ள சுசெக்சு பல்கலைக்கழக அண்டவியல் பேராசிரியராக இருந்தார்.
# ஆந்திரூ இலிடில்

## வெளியீடுகள்

- *புத்தியல் அண்டவியல்உக்கான அறிமுகம்*, 2 ஆம் பதிப்பு (pbk), 0-470-84834-0 (hbk),
- *அண்ட உப்பலும் பேரளவுக் கட்டமைப்புகளும்*, (pbk), 0-521-66022-X (hbk),
- *அண்டவியலுக்கான ஆக்சுபோர்டு துணையேடு*, (pbk),
- * பாழ் அடர்த்தி குற்றலைவு*, (pbk), 978-0-521-82849-9 (hbk),
- *அண்டவியலில் பாயேசிய முறை*, (hbk).
# ஆந்திரூ இலிடில்

## தகைமைகளும் விருதுகளும்

இவர் 2015 இல் எடின்பர்கு அரசு கழக ஆய்வுறுப்பினராக தேர்ந்தெடுக்கப்பட்டார்.
# ஆர்த்தர் பிரான்சிசு ஓ டோனல் அலெக்சாந்தர்

**ஆர்த்தர் பிரான்சிசு ஓ டோனெல் அலெக்சாந்தர்** *(Arthur Francis O'Donel Alexander)* (நவம்பர் 9, 1896– சனவரி 29, 1971) ஓர் ஆங்கிலேயப் பயில்நிலை வானியலாளரும் நூலாசிரியரும் ஆவார். இவர் இவரது கீழ்வரும் நூல்களுக்காகப் பெயர்பெற்றவர். *காரிக்கோள் – நோக்கீட்டு, கோட்பாட்டு, கண்டுபிடிப்பு வரலாறு* (1962), * வருணன்(யுரேனசு) கோள் - நோக்கீட்டு, கோட்பாட்டு, கண்டுபிடிப்பு வரலாறு* (1965). இவை இந்தக் கோள்களின் மிக முந்தைய காலத்தில் இருந்து நூல் வெளியீட்டுக் காலம் வரையிலான நோக்கீட்டு வரலாலாற்றுத் தகவல்களைத் தருகின்றன.  
இவர் ஓர் வரலாற்றுப் பயில்வாளர். இரண்டாம் உலகப் போரின் நூறாண்டு கால வரலாற்றை ஆய்வு செய்து முனைவர் பட்டம் பெற்றுள்ளார். இவர் கல்வியியல் ஆட்சியாளர். இவர் தன் ஓய்வின்போது, யப்பானில் ஆங்கிலம் பயிற்றுவிப்பாளராக பணிபுரிந்துவிட்டு யப்பானில் இருந்து ஐக்கிய இராச்சியத்துக்கு மீண்டதும், பல ஆண்டுகள் இரவு வானத்தை அக்கறையோடு நோக்கிவரலானார்.
# வார்ப்புரு:தமிழ் விக்கிமேனியா 2022/ஏற்பாடுகள் தொடர்பான கருத்திட அழைப்பு

<div>  
வணக்கம்!  
**ஆகத்து 14, 2022** அன்று நடக்கவிருக்கும் **தமிழ் விக்கிமேனியா** சந்திப்பிற்கான ஏற்பாடுகள் குறித்து கருத்திட தங்களை கேட்டுக் கொள்கிறோம்.  
தங்களின் கருத்துகளை **இங்கு** பதிவு செய்யுங்கள். சந்திப்பில் கலந்துகொள்ள விரும்புபவர்கள் இப்பக்கத்தில் தமது விருப்பத்தைத் தெரிவிக்கலாம்; நன்றி!  
- *விழா ஏற்பாட்டுக் குழு*  
</div>
# ஆர்த்தர் சுட்டான்லி வில்லியம்சு

**ஆர்த்தர் சுட்டான்லி வில்லியம்சு** *(Arthur Stanley Williams)* (1861, பிரிட்டன் – 21 நவம்பர் 1938) ஓர் ஆங்கிலேயப் பயில்நிலை வானியலாளரும் வழக்குரைஞரும் ஆவார். இவர் கோள்களைத் தொலைநோக்கி வழி நோக்கீடு செய்வதில் ஆர்வத்தோடு பங்கேற்றார். இவர் படகோட்டம் சார்ந்த சாலஞ்சர் கோப்பையை 1920 இல் வெல்வதில் முனைவு காட்டினார்.
# ஆர்த்தர் சுட்டான்லி வில்லியம்சு

## கோளாய்வுப் பணிகள்

புவி நடுவரையில் உள்ள ஒரு மலையில் தனது 6.5 அங்குல ஒளித்தெறிப்புவகைத் தொலைநோக்கியைப் பயன்படுத்திக் கோளாய்வுப் பணிகள் அனைத்தையும் மேற்கொண்டார். இவர் 1896 இல் "பல்வேறு அகலாங்குகளில் வியாழனின் மேற்பரப்பு பொருள்நகர்வு" எனும் கோளியலில் பெருந்தாக்கம் விளைவித்த ஆய்வுக் கட்டுரை ஒன்றை வெளியிட்டார் இவரது பணி வியாழனை முறையாக நோக்கீடு செய்யும் முயற்சிகளுக்கு வலுவூட்டியது. இவர் 1898 இல் வியாழனின் முகில் பாணிகளை (அவற்றின் பட்டைகளையும் வட்டாரங்களையும்) விவரிக்கும் மிகப் புதிய முறைகளைக் கண்டுபிடித்தார். இவர் நடுவண் அகலாங்கின் கடப்பைப் பயன்படுத்தி, நெட்டாங்கு மேற்பரப்புக் கூறுபாடுகளைத் தீர்மானிக்கும் முறையைக் கண்டறிந்து அதைப் பயன்படுத்துவதற்காக மிகவும் போராடினார்.  
இவர் 1899 இல் " வியாழனின் நடுவரைப் பட்டைகளின் வண்ணங்களில் ஏற்படும் பருவமுறை(அலைவுநேர) வேறுபாடுகள்" எனும் கோளியலில் மிகவும் பெருந்தாக்கத்தை விளைவித்த ஆய்வுக் கட்டுரையொன்றையும் வெளியிட்டார்.  
இவர் காரிக்கோளின் பொட்டுகளை நோக்கினார். இவர் செவ்வாயில் கால்வாய்கள் எனப்படும் கோட்டுவடிவக் கூறுபாடுகளை கண்டார். இவை மிக முன்பாகவே பொய்த்தோற்றங்கள் என உரைத்த இயூகின் மைக்கேல் அந்தோன்லாடியிடம் ஒப்புக்கொண்டார்.
# ஆர்த்தர் சுட்டான்லி வில்லியம்சு

## தகைமைகளும் விருதுகளும்

இவர் 1994 இல் அரசு வானியல் கழக ஆய்வுறுப்பினர் ஆனார். இவருக்கு 1923 இல் ஜாக்சன் குவில்ட் பதக்கம் வழங்கப்பட்டது.  
வில்லியம் நிலாக் குழிப்பள்ளமும் செவ்வாய் மொத்தல் பள்ளம் ஒன்றும் இவரது நினைவாகப் பெயரிடப்பட்டுள்ளது are named in his honor.
# சைமன் எஃப். கிரீன்

**சைமன் எஃப். கிரீன்** *(Simon F. Green)* (பிறப்பு: 1959) ஒரு பிரித்தானிய வானியலாளரும் கோள் அறிவியலாளரும் ஆவார். இவர் திறந்தவெளிப் பல்கலைக்கழகத்தில் கோள், விண்வெளி அறிவியலில் முதுநிலை விரிவுரையாளராக இருக்கிறார். இவரது சிறப்பு புலமைத் துறை சிறுகோள்களையும் நெப்டியூன் கடப்புப் பொருள்களையும் உள்ளடக்கியதாகும். இவர் வேகமாக இயங்கும் பொருள்களைக் கண்டறிய, இராசு(IRAS) செயற்கைக் கோளிl பலகாலம் பணிபுரிந்துள்ளார். இவர் 1983 இல், ஜான் கே, தேவீசுடன் இணைந்து அபொல்லோ சிறுகோளான 3200 பேத்தான் சிறுகோளைக் கண்டுபிடித்தார்.  
9831 சைமன்கிரீன் இவரது நினைவாகப் பெயரிடப்பட்டது.
# சாமுவேல் ஆர்த்தர் சவுண்டர்

**சாமுவேல் ஆர்த்தர் சவுண்டர்** *(Samuel Arthur Saunder)* (1852 – திசம்பர் 8, 1912) ஒரு பிரித்தானியக் கணிதவியலாளரும் நிலாவரைவியலாளரும் ஆவார். இவர் பெர்க்சயரில் உள்ள வெல்லிங்டன் கல்லூரியில் கல்வி பயிற்றுவித்து வந்துள்ளார். இவர் 1894 இல் அரசு வானியல் கழக ஆய்வுறுப்பினர் ஆனார். இவர்1908 இல் பொதுமக்களுக்கு வானியலில் உரையாற்றும் கிரெழ்சாம் வானியல் பேராசிரியராக பணியமர்த்தப்பட்டார்.  
சவுண்டர் தான் ஒளிப்படத்தினை முதன்முதலில் பயன்படுத்தி முக்கோண அளக்கை முறையில் நிலாவின் கூறுபாடுகளை வரைந்தவர் ஆவார்.இவர் 20 ஆம் நூறாண்டின் தொடக்கத்தில் நிலாப் பெயரீடுகளின் குழப்பமான நிலையைச் சுட்டிக் காட்டி, நிலாவின் கூறுபாடுகளை குறிக்கும் பெயரீடுகளைச் செந்தரப்படுத்தினார்.சவுண்டர் நிலாக் குழிப்பள்ளம் 1935 இல் இவரது நினைவாகப் பெயரிடப்பட்டது 1935.
# இராபெர்ட் ஆலைன்

**இராபெர்ட் ஆலைன்** *(Robert Alaine)* (அண். 1576) இங்கிலாந்து அரசி முதலாம் எலிசபெத் காலத்தில் ஒரு நிலக்கிழாரிடம் அலுவலராகப் பணிபுரிந்தவர். இவரது வானியல் கருவிகளைப் பற்றிய விரிவான நூலாகிய, *ஆலைனின் வானியல்* மிகவும் பெயர்பெற்றதாகும். இந்நூல் இன்றும் கேம்பிரிட்ஜ் டிரினிட்டி கல்லூரி நூலகத்தில் பேணிக் காக்கப்படுகிறது. இந்த நூல் இந்நூலகத்துக்குச் சர் எடுவார்டு சுட்டன்கோப்பால் வழங்கப்பட்டுள்ளது.
# மைக்கேல் ஜான் திசுனே

**மைக்கேல் ஜான் திசுனே** *(Michael John Disney)* அல்லது *(Mike Disney)*(பிறப்பு: பிரிசுட்டல், இங்கிலாந்து, 1937 அக்தோபர், 7) ஒரு பிரித்தானிய வானியற்பியலாளர் ஆவர். இவர் 1969 இல் நண்டுத் துடிமீனின் ஒளியியல் உறுப்பைக் கண்டுபிடித்தார். இக்கண்டுபிடிப்பில் ஜான் கோக்கும் இவரோடு இணைந்திருந்தார். இதுவே முதலில் நோக்கிய ஒளியியல் துடிமீனாகும்.  
மேலும், இவர் தாழ்பரப்புப் பொலிவு பால்வெளிகளைக் கண்டுபிடித்த முன்னோடிகளில் ஒருவராவார்.  
திசுனே தான் ஓய்வு 2005 ஆம் ஆண்டு வரை கார்டிப் பல்கலைக்கழகத்தில் பேராசிரியராக இருந்தார்.இவர் அண்ட உப்பல் கோட்பாட்டை நேரடியாக எதிர்த்த திறனாய்வாளர் ஆவார்.  
இவர் 'தூய்மையற்ற கணிதவியல்' எனும் சிரிப்புமூட்டும் சிறுகதையை ஆலன் உரைட் உடன் இணைந்து எழுதியுள்ளார்.
# கய்டு

**கய்டு** என்பவர் மங்கோலியக் ககான் ஒக்தாயியின் பேரன் ஆவார். மங்கோலியப் பேரரசின் ஒரு பிரிவான சகதாயி கானரசின் நடைமுறைப்படி உண்மையான ஆட்சியாளராக இருந்தார். இவர் சிஞ்சியாங் மற்றும் நடு ஆசியாவின் பகுதிகளை 13ஆம் நூற்றாண்டின் போது ஆண்டு வந்தார். இவர் யுவான் அரசமரபைத் தோற்றுவித்த குப்லாயை எதிர்த்து ஆட்சி நடத்தினார். நடுக்கால வரலாற்றாளர்கள் அடிக்கடி கதானைக் கய்டு எனத் தவறாக மொழிபெயர்ப்புச் செய்துள்ளனர். இதன் காரணமாகக் கய்டு இலெக்னிகா யுத்தத்தில் பங்கெடுத்தார் எனத் தவறாகக் குறிப்பிடப்படுகிறது. ஆனால் கதான் என்பவர் குயுக்கின் தம்பி ஆவார். கய்டுவுக்கு உறவினர் ஆவார்.
# எடுவார்டு பால் நோபெல்

**எடுவார்டு பால் நோபெல்** *(Edward Ball Knobel)* (21 அக்தோபர் 1841 &ndash; 25 ஜூலை 1930) ஓர் இங்கிலாந்து வணிகரும் பயில்நிலை வானியலாளரும் அவார். இவர் இங்கிலாந்தில் இலண்டன் மாநகரில் பிறந்தார்.  
இவர் சட்டப் படிப்பில் முதலில் சேர்ந்துள்ளர். அனல், இவரது புவியியல் ஆர்வம் அரசு சுரங்கப் பள்ளிக்கு(இப்போது இது இம்பீரியல் கல்லூரி, இலண்டன்) 1861 இல் மாறவைத்துள்ளது.இவர்1862 இல் மறுபடியும் தன் வாழ்க்கைப்பணியை மாற்றிக் கொண்டார். இவர் தேறல் வடிப்புத் துறையில் பகுமுறை வேதியியலாளராக பர்ட்டனில் உள்ள பாசு(பீர்) பாசு குழுமத்தில் வேலை செய்யத் தொடங்கினார். இவர் அங்கு மேலாளராகவும் முதன்மை தேறல்வடிப்பாளராகவும் பதவி உயர்வு பெற்றுள்ளார். பிறகு, இவர் 1875 இல் பாக்கிங்கில் அமைந்த சாமுவேல் கோர்ட்டவுல்டு தொழிலகத்தின் பட்டு ஆலை மேலாளரானார். இவரது இறுதி பதவி இல்போர்டு ஒளிப்படக் குழுமத்தில் அமைந்தது.  
இவர் 1872 இல் தன் வானியல் ஆர்வத்தை நிறைவு செய்ய, 8.5 அங்குல ஒளித்தெறிப்புவகைத் தொலைநோக்கியை வாங்கியுள்ளார்.இவர் 1875 இல் விண்மீன் அட்டவணைகளின் காலநிரலை வெளியிடத் தொடங்கிய பணி,, தொடக்கநிலை அராபிய வானியலாளர்களை பற்றியும் அரபு, பாரசீக மொழிகளைப் பற்றியும் படிக்கவைத்தது. இவர் 1879 இல் உலூக் பெக்கின் கைப்படியாக இருந்த பாரசீக அட்டணையை மொழிபெயர்த்து வெளியிட்டார்.இவர் பிறகு, கிரேக்க, அரபிய, இலத்தீன மொழிகளில் உள்ள அனைத்து வளங்களையும் பயன்படுத்தி, புதிய விண்மீன் அட்டவணையை ஆல்மகெசுட்டு எனும் பெயரில் உருவாக்கி வெளியிட்டார். இவர் 1915 இல் சி. எச். எஃப். பீட்டர்சுடன் இணைந்து நெடுங்காலத்துக்குப் வேலை செய்து இறுதியாகத் தொகுத்த பதிப்பை வெளியிட்டார். இவர் பிரித்தானிய வானியல் கழகத்திலும்(1892–1893) அரசு வானியல் கழகத்திலும் (1900–1901) தலைவராக இருந்துள்ளார்.  
செவ்வாய்க் கோளின் ஒரு மொத்தல் குழிப்பள்ளம் இவரது நினைவாகப் பெயரிடப்பட்டுள்ளது.
# மிலொசு முற்றுகை

**மிலொசு முற்றுகை** (*Siege of Melos*) என்பது ஏதென்சுக்கும் எசுபார்த்தாவிற்கும் இடையே நடந்த போரான பெலோபொன்னேசியப் போரின் போது கிமு 416 இல் நடந்த ஒரு முற்றுகைப் போராகும். மிலொசு என்பது ஏஜியன் கடலில் உள்ள ஒரு தீவு ஆகும். இது கிரேக்கத்தின் பிரதான நிலப்பகுதிக்கு கிழக்கே சுமார் தொலைவில் உள்ளது. மிலொயன்கள் எசுபார்த்தாவுடன் மூதாதையர் உறவுகளைக் கொண்டிருந்தாலும், அவர்கள் போரில் நடுநிலை வகித்தனர். கி.மு 416 கோடையில் ஏதென்சு மிலொசு மீது படையெடுத்தது. மிலொயன்கள் சரணடைந்து ஏதென்சுக்கு கப்பம் செலுத்த வேண்டும் அல்லது அழிவை எதிர்கொள்ள நேரிடும் என்று எச்சரித்தது. அதற்கு மிலெயர்கள் மறுத்துவிட்டனர், எனவே ஏதெனியர்கள் அந்த நகரத்தை முற்றுகையிட்டனர். மிலொசு நகரம் குளிர்காலத்தில் சரணடைந்தது. அதன்பிறகு ஏதெனியர்கள் மிலொசில் இருந்த வயதுவந்த ஆண்கள் அனைவருக்கும் மரணதண்டனை அளித்து, பெண்களையும், குழந்தைகளையும் அடிமைப்படுத்தினர்.
# மிலொசு முற்றுகை

## பின்னணி

, டெலியன் கூட்டணி , மற்றும் பெலோபொன்னேசியன் கூட்டணி ]]
பெலோபொன்னேசியன் போர் கி.மு. 431 முதல் 404 வரை நீடித்தது. எசுபார்த்தா தலைமையிலான கிரேக்க நகரங்களின் கூட்டணியான பெலோபொன்னேசியன் கூட்டணி மற்றும் ஏதென்சு தலைமையிலான கூட்டணியான டெலியன் கூட்டணி இடையே போர் நடந்தது. ஏதென்சு வலிமை வாய்ந்த கடற்படையைக் கொண்டிருந்தது. மேலும் ஏஜியன் கடலில் உள்ள அனைத்து தீவுகளையும் கட்டுப்படுத்தியது. ஏஜியன் கடலில் ஏதென்ஸ் கட்டுப்பாட்டில் இல்லாத ஒரே குறிப்பிடத்தக்க தீவு மிலொசு ஆகும். மிலொசு மக்கள் டோரியர்கள், எசுபார்த்தன்கள் போன்ற அதே இனக்குழுவினர். ஆனால் அவர்கள் எசுபார்த்தன் பேரரசிலிருந்து தனித்து சுதந்திரமாக இருந்தனர். ஏதெனியர்கள் அயோனியர்களாவர். பொதுவாக, மிலொனியன்கள் போரில் நடுநிலை வகிக்க முயன்றனர். இருப்பினும் தொல்பொருள் சான்றுகளின் படி கிமு 428 மற்றும் 425 க்கு இடையில், மிலொனியன்கள் எசுபார்த்தன் போர் முயற்சிக்கு குறைந்தபட்சம் இருபது மினாக்கள் வெள்ளியை (சுமார் 12½ கிலோ ) நன்கொடையாக அளித்தனர்.  
கி.மு, 426 இல் ஏதென்சு 2,000 பேர் கொண்ட இராணுவத்தை மிலொனியன் கிராமப்புறங்களைத் தாக்க அனுப்பியது. கிமு, 425 அல்லது 424 இல், ஏதென்சு மிலொசிடம் பதினைந்து தாலந்து வெள்ளியைக் கோரியது (தோராயமாக 390&nbsp;கிலோ ). இந்தத் தொகையானது 15 மாதங்களுக்கு ஒரு கப்பல் குழுவினருக்கான ஊதியத்துக்கு போதுமானது. அல்லது 540 மெட்ரிக் டன் கோதுமையைக் கோரியது. இது ஒரு ஆண்டுக்கு 2,160 வீரர்களுக்கு உணவளிக்க போதுமானது. மிலொசுக்கு விதிக்கப்பட்ட இந்த கப்பத் தொகையின் அளவைக் கருத்தில் கொண்டு பார்த்தால், இது ஒரு செழிப்பான தீவு என்பதைக் குறிக்கிறது. மிலொஸ் கப்பம் செலுத்த மறுத்துவிட்டது.
# மிலொசு முற்றுகை

## முற்றுகை

கிமு. 416 கோடையில் எசுபார்த்தாவுடனான ஒரு சண்டையின் போது, ஏதென்சு குறைந்தது 3,400 பேரைக் கொண்ட இராணுவத்தை மிலொசைக் கைப்பற்ற அனுப்பியது. அதில் ஏதென்சில் இருந்து 1,600 கனரக காலாட்படையினர், 300 வில்லாளர்கள், 20 ஏற்ற வில்லாளர்கள் போன்றோரும் டெலியன் கூட்டணியின் பிற நகரங்களில் இருந்து 1,500 கனரக காலாட்படை வீரர்களும் இருந்தனர். இந்த இராணுவத்தை சுமந்துகொண்டு 38 கப்பல்கள் சென்றன. அதில் ஏதென்சிலிருந்து 30 கப்பல்களும், சியோசிலிருந்து 6, கப்பல்களும், லெஸ்போஸிலிருந்து 2 கப்பல்களும் இருந்தன. இந்த போர்ப் பயணம் தளபதிகள் கிளிமிடிஸ் மற்றும் டிசியாஸ் ஆகியோரால் வழிநடத்தப்பட்டது. தீவில் தரையிறங்கி முகாமிட்ட பிறகு, ஏதெனியர்கள் மிலொசின் ஆட்சியாளர்களுடன் பேச்சுவார்த்தை நடத்த தூதர்களை அனுப்பினர். மிலொசு டெலியன் கூட்டணியில் சேர்ந்து ஏதென்சுக்கு கப்பம் செலுத்த வேண்டும் அல்லது அழிவை சந்திக்க வேண்டும் என்று தூதுவர்கள் எச்சரித்தனர். மிலொனியன்கள் இந்த இறுதி எச்சரிக்கையை நிராகரித்தனர். ஏதெனியர்கள் நகரத்தை முற்றுகையிட்டனர். ஒரு கட்டத்தில் ஏதெனியன் சுற்றுவட்டாரத்தின் ஒரு பகுதியை கைப்பற்றிய மிலொனியன்கள் முற்றுகையை உடைக்க முயன்று அதில் தோல்வியுற்றது. பதிலுக்கு, ஏதென்சு பிலோகிரட்டீசின் தலைமையின் கீழ் துணைப்படைகளை அனுப்பியது. அதேசமயம் ஏதெனியர்களுக்கு மிலொசில் சில துரோகிகளின் உதவியும் இருந்தது. மிலொசு குளிர்காலத்தில் சரணடைந்தது.
# மிலொசு முற்றுகை

## பின்விளைவு

ஏதெனியர்கள் வயது வந்த ஆண்களை கொன்றனர் மேலும் பெண்களையும் குழந்தைகளையும் அடிமைகளாக விற்றனர். பின்னர் அவர்கள் 500 ஏதெனியர்களை தீவில் குடியேற்றினர்.  
கிமு 405 இல் ஏதென்சு போரில் தோல்வியடைந்த நேரத்தில், எசுபார்த்தன் தளபதி லைசாந்தர் ஏதெனியன் குடியேறிகளை மிலொசிலிருந்து வெளியேற்றி, முற்றுகையின் போது தீவிலிருந்து தப்பியவர்களை தீவில் மீண்டும் குடியமர்த்தினார். ஒரு காலத்தில் சுதந்திர அரசாக இருந்த மிலொசு ஒரு எசுபார்த்தன் பிரதேசமாக மாறியது, மேலும் இது ஒரு எசுபார்தன் துணைப்படையையும் ஒரு இராணுவ ஆளுநரையும் (ஒரு *ஹார்மோஸ்ட்* ) கொண்டதாக மாறியது.
# மிலொசு முற்றுகை

## மெலியன் உரையாடல்

*இஸ்ட்ரி ஆப்பெலோபொன்னேசியன் வார்* (புத்தகம் 5, அத்தியாயங்கள் 84-116), நூலில் சமகாலத்திய ஏதெனிய வரலாற்றாசிரியர் துசிடிடீஸ், ஏதெனிய தூதுவர்கள் மற்றும் மிலொசு ஆட்சியாளர்களுக்கு இடையேயான பேச்சுவார்த்தைகளை நாடகமாக்கினார். துசிடிடீஸ் பேச்சுவார்த்தைகளை நேரில் பார்க்கவில்லை, உண்மையில் அந்த நேரத்தில் அவர் நாடுகடத்தப்பட்டிருந்தார். எனவே இந்த உரையாடல் எவ்வாறு நிகழ்ந்தது என்று அவர் நம்பியதை அதில் விவரித்துள்ளார்.
# தவே கிரீன்

**தவே கிரீன்** *(Dave Green)* (பிறப்பு: 1959) ஐக்கிய இராச்சியத்திலுள்ள கேம்பிரிட்ஜ் நகர கேவண்டிழ்சு ஆய்வக வானியற்பியலாளரும் கேம்பிரிட்ஜ் பல்கலைக்கழக முதுநிலை விரிவுரையாளரும் ஆவார். இவர் சர்ச்சில் கல்லூரி ஆய்வுறுப்பினரும் இயற்பியல் ஆய்வு இயக்குநரும் ஆவார். இவர் விண்மீன்களின் மீவெடிப்பு எச்சங்களைப் பற்றிய ஆய்வில் கவனத்தைக் குவிக்கிறார்; இந்த ஆய்வில்G1.9+0.3 மீவெடிப்பு ஆய்வும் இதுவரை கண்டறியாத மிக இளைய பால்வெளி மீவெடிப்பு எச்ச ஆய்வும் அடங்கும். இவர் எஃப். இரிச்சர்டு சுட்டீவென்சனுடன் இணைந்து வரலாற்றியலான மீவிண்மீன் வெடிப்பு குறித்த நூலொன்றை எழுதியுள்ளார்.
# தவே கிரீன்

## பொழுதுபோக்கு

இவர் படகுபயிற்சி, துடுப்பாட்டம், வலைப்பந்தாட்டம் ஆகிய விளையாட்டுகளில் ஆர்வமுள்ளவர்.
# தங்கன் வால்டிரோன்

**ஜே. தங்கன் வால்டிரோன்** *(J. Duncan Waldron)* ஓர் இசுகாட்லாந்து கோளரங்க வானியலாளரும் ஒளிப்படவியலாளரும் இரு சிறுகோள்களின் கண்டுபிடிப்பாளரும் ஆவார்.  
இவர் இசுக்காட்லாந்தில் உள்ள கிளாசுக்கோ நகரத்தில் பிறந்தார். இவர் முதலில் எடின்பர்கு (பல்கலைக்கழக) அரசு வான்காணகத்தின் வானியல் ஒளிப்படத் தட்டுகளை உயர்தரத்தோடு மீளாக்கம் செய்வதில் ஈடுபட்டார். இவர் 1086 அக்தோபர் 19 இல் 3753 குரூயித்னே எனும் சிறுகோளைச் சைடிங் சுப்பிரிங் வான்காணகத்தில் ஐக்கிய இராச்சிய இசுக்கிமிடு தொலைநோக்கிவழி பணிசெய்யும்போது கண்டுபிடித்துள்ளார். பின்னர், 1986 நவம்பர் 21 இல் 5577 பிரீசுட்டிலி எனும் சிறுகோளையும் கண்டுபிடித்தார்.  
இவர் முதலில் 1995 இல், வான்காணகத்துக்கான இலக்கவியல் ஒளிப்பட முறைக்கு முதன்முதலாக முன்முயற்சி மேற்கொண்டபோது பெய்ண்ட் இழ்சாப் புரோ( Paint Shop Pro) எனும் கணினி ஒளிப்பட முறைக்கு அறிமுகமாகி உள்ளார். இந்தக் கணினி மென்பொருள் ஒளிப்படங்களின் ஓவியத்துக்கு வண்ணந்தீட்டும் பணிக்கு பன்னிறக் கலவைகளை இழைக்க உதவியதால் மிகுந்த ஆர்வத்தைத் தந்துள்ளது. இவரும் இவரது குடும்பமும் 1998 இல் ஆத்திரேலியாவில் உள்ள நியூ சவுத் வேல்சுக்கு இடம்பெயர்ந்துள்ளது.
# டொலுய் உள்நாட்டுப் போர்

**டொலுய் உள்நாட்டுப் போர்** என்பது குப்லாய் கான் மற்றும் அவரது தம்பி அரிக் போகேவிற்கு இடையே நடைபெற்ற வாரிசுரிமைச் சண்டையாகும். இப்போர் 1260 முதல் 1264 வரை நடைபெற்றது. மோங்கே கான் 1259ல் இறந்தார். தனக்கு அடுத்த கானாக யாரையும் அவர் அறிவிக்கவில்லை. பிறகு டொலுய் குடும்ப உறுப்பினர்களிடையே ககான் பட்டத்துக்கான போட்டியானது உள்நாட்டுப் போராக மாறியது. இப்போர் மற்றும் இதற்குப் பிந்தைய போர்களான பெர்கே-குலாகு போர் மற்றும் கய்டு-குப்லாய் போர் ஆகியவை மங்கோலியப் பேரரசு மீதான ககானின் ஆளுமையைக் குறைத்தன. பேரரசைத் தன்னாட்சியுடைய கானரசுகளாகப் பிரித்தன.
# டொலுய் உள்நாட்டுப் போர்

## பின்புலம்

டொலுய் குடும்பமானது ககான் பதவிக்கான தங்கள் தேர்வாளரான மோங்கேயை வெற்றிகரமாக அரியணையில் அமர்த்தியது. 1250 மற்றும் 1251ஆம் ஆண்டின் குறுல்த்தாய்களில் இது நடைபெற்றது. ககான் பதவிக்கு ஒக்தாயி தேர்ந்தெடுத்திருந்த அவரது பேரன் சிரேமுன் மற்றும் உறவினர் நகு ஆகியோர் தங்களது தோல்வியால் கசப்புணர்வு கொண்டிருந்தனர். அவர்கள் மோங்கேயை அரசியல் படுகொலை செய்யத் திட்டம் தீட்டினர். ஆனால் அது தோல்வியில் முடிந்தது. அரச குடும்பத்தில் உள்ள தன்னுடைய எதிரிகளை ஒழித்துக் கட்டியதன் மூலம் மோங்கே பழி தீர்த்தார். சகதாயி மற்றும் ஒக்தாயி குடும்ப உறுப்பினர்கள் இவ்வாறு ஒழித்துக் கட்டப்பட்டனர்.  
1252ஆம் ஆண்டு காக்கேசியப் பகுதி மீதான கட்டுப்பாட்டைத் தங்க நாடோடிக் கூட்டத்திற்கு மோங்கே வழங்கினார். மோங்கேயின் அனுமதியுடன் படுவின் தம்பியான பெர்கே 1255ஆம் ஆண்டு உருசியாவின் தங்க நாடோடிக் கூட்டத்தின் கானாகப் பதவிக்கு வந்தார். தங்க நாடோடிக் கூட்டத்திடமிருந்த காக்கேசியாவின் கட்டுப்பாட்டை ஈல்கானரசின் குலாகு கைப்பற்றினார். 1258ஆம் ஆண்டு குலாகு பகுதாதுவைச் சூறையாடியது, இஸ்லாம் மதத்திற்கு மதம் மாறியிருந்த பெர்கேயைக் கோபப்படுத்தியது. 1259ஆம் ஆண்டு மோங்கே கான் இறந்தார். அவர் தனக்குப் பிந்தைய ககானாக யாரையும் நியமிக்கவில்லை. அவர் அரிக் போகேயைத் தேர்ந்தெடுத்திருக்கலாம் என்று கருதப்படுகிறது. அரிக் போகேயை 1258ஆம் ஆண்டு மங்கோலியப் பேரரசின் தலைநகரான கரகோரத்தின் தளபதியாக மோங்கே நியமித்தார். ஆனால் இது தவிர அரியணைக்கு அரிக் போகேயின் உரிமையைப் பாதுகாக்க அவர் மிகக் குறைவான பணிகளையே செய்தார்.
# டொலுய் உள்நாட்டுப் போர்

## உள்நாட்டுப் போர்
அரிக் போகே தற்போது எஞ்சிய வெகு சில கூட்டாளிகளை மட்டுமே கொண்டிருந்தார். சகதாயி கானரசுக்கு எதிரான இவரது செயல்கள் மற்றும் அட்டூழியங்களைத் தொடர்ந்து இவரது பக்கம் இருந்து பெரும்பாலானா அவரது ஆதரவாளர்கள் விலகிச் சென்றனர். மோங்கேயின் மகனாகிய உருங் தசு தனது தந்தையின் முத்திரையை அரிக் போகேயிடமிருந்து எடுத்துக்கொண்டு தன் விசுவாசத்தின் அடையாளமாக அதைக் குப்லாயிடம் கொடுத்தார். அல்கு பிறகு இலி ஆற்றுக்குத் திரும்பி வந்தார். சிஞ்சியாங்கில் இருந்து அரிக் போகேயை நீக்கினார். அரிக் போகேயிடம் தன்னை தற்காத்துக் கொள்வதற்காக ஆதாரங்களோ அல்லது கூட்டாளிகளே இல்லை. அவர் சங்குடுவுக்குத் தனியாகப் பயணித்தார். 1264ஆம் ஆண்டு குப்லாயிடம் சரணடைந்தார். உள்நாட்டுப் போரை முடிவுக்குக் கொண்டு வந்தார்.
# டொலுய் உள்நாட்டுப் போர்

## பிறகு

குப்லாய் அரிக் போகேயைச் சிறையில் அடைத்தார். ஆனால் அவருக்கு உடனே தண்டனையைக் கொடுக்கவில்லை. அரிக் போகேயின் குற்றங்களுக்கு ஒரு தண்டனை கொடுக்க வேண்டும் என்று குப்லாயின் ஆதரவாளர்கள் விரும்பினர். எனவே ஓர் ஆண்டுக்கு அரிக் போகேவுக்குத் தண்டனையாக அவரைக் குப்லாய் தவித்தார். அரிக் போகேவுக்கு ஆதரவளித்த மங்கோலிய அரசு அதிகாரிகளை நீக்குவதற்காக ஓர் ஒழித்துக் கட்டலை குப்லாய் நடத்தினார். மோங்கே கானிடம் பணியாற்றிய முக்கியமான மங்கோலிய அதிகாரியான போல்கை என்பவரை அரிக் போகேயுடன் இணைந்து துரோகம் செய்ததாகக் குப்லாய் குற்றம் சாட்டினார். போல்கை மற்றும் பிற அரிக் போகேயின் ஆதரவாளர்களின் மரண தண்டனைக்கு அதிகாரப்பூர்வ அனுமதியைக் குப்லாய் வழங்கினார். அரிக் போகேவுக்கு ஒரு தண்டனை வழங்கவும், அரியணைக்குத் தன்னுடைய உரிமையை வலுவாக்கவும் ஒரு குறுல்த்தாய்க்குக் குப்லாய் அழைப்பு விடுத்தார். மங்கோலிய உயர்குடியினரிடமிருந்து வெளிப்படையான ஆதரவைப் பெறாமல் தனது தம்பிக்குத் தண்டனை கொடுக்கக் குப்லாய் விரும்பவில்லை. சிறையில் இருந்தபோதே 1266ஆம் ஆண்டு அரிக் போகே மர்மமான முறையில் இறந்தார். இது குப்லாய் அரிக் போகேவுக்கு இரகசியமாக விடம் கொடுத்தார் என்ற ஊகத்திற்கு இட்டுச் சென்றது.  
குப்லாய் அரிக் போகேயைத் தோற்கடித்தது பேரரசு சிதறுவதைத் தடுக்கவில்லை. ககானாகத் தன்னுடைய நிலையை உறுதிசெய்ய தன்னுடைய குறுல்த்தாயைக் குப்லாய் கூட்டியபோது, மற்ற மூன்று கான்களில் ஒருவர் கூட வரவில்லை. 1265ஆம் ஆண்டு குலாகு இறக்கும் வரை, பெர்கே மற்றும் குலாகு தங்களது சண்டையைத் தொடர்ந்தனர். இந்த ஒற்றுமையின்மையைப் பயன்படுத்தித் தங்களது சொந்தக் குடும்பத்தின் நிலையை முன்னேற்ற ஒக்தாயி குடும்பத்தினர் முயன்றனர். 1251ஆம் ஆண்டு குறுல்த்தாய்க்கு மற்றும் அரசியல் படுகொலைத் திட்டத்திற்குப் பிறகு இறுதியாக ஒக்தாயி குடும்பத்தினர் ஒழித்துக்கட்டப்பட்டது ஆகியவற்றின் காரணமாக டொலுய் குடும்பத்திற்கு எதிராக அவர்கள் வெறுப்பு கொண்டிருந்தனர். ககான் பட்டத்திற்குத் தகுதியானவர்கள் ஒக்தாயி குடும்ப உறுப்பினர்கள் என ஒக்தாயி குடும்பத்தைச் சேர்ந்த கய்டு நம்பினார். குப்லாய்க்கு எதிராக 1269ஆம் ஆண்டு கிளர்ச்சியைக் கய்டு தொடங்கினார். இச்சண்டை தசாப்தங்களுக்குத் தொடர்ந்தது.  
பெரும்பாலான மேற்குக் கானரசுகள் குப்லாயைக் ககானாக அங்கீகரிக்கவில்லை. எனினும் தங்களது புதிய பிராந்தியக் கான்கள் அரியணையேறும்போது அவர்களது பதவியை உறுதிப்படுத்த அவற்றில் சில குப்லாயை அணுகின. உண்மையில் நான்கு கானரசுகளும் சுதந்திரமாக இயங்கிய அரசுகளாகச் செயல்பட்டன. பாரசீகத்தில் இருந்த ஈல்கானரசு மற்றும் சீனாவில் இருந்த யுவான் அரசமரபு ஆகியவை நெருங்கிய தூதரக உறவுகளைக் கொண்டிருந்தன. அறிவியல் மற்றும் கலாச்சாரத் அறிவைப் பரிமாறிக் கொண்டன. ஆனால் அனைத்து நான்கு மங்கோலியக் கானரசுகளுக்கும் இடையிலான இராணுவ ஒத்துழைப்பானது மீண்டும் நிகழவேயில்லை. ஒன்றுபட்டிருந்த மங்கோலியப் பேரரசானது சிதறுண்டது.
# அசுரத் பீபி கமல்

**அசுரத் பீபி கமல்** (*Hazrat Bibi Kamal*) என்பவர் முதல் இந்தியப் பெண் இசுலாமிய போதகர் ஆவார். பீபி அதியா என்பது இவருடைய இயற்பெயராகும். பீபி கமால் மக்பரா என்று அழைக்கப்படும் அசுரத் பீபி கமலின் கல்லறை பீகார் மாநிலத்தின் காகோ நகரத்தில் அமைந்துள்ளாது. தியானத்தால் உண்மையையும் பரம்பொருளையும் காணலாம் என்ற நம்பிக்கையை கொண்ட சூபித்துவவாதியான மக்தூம் சர்புதீன் அகமது யாக்யா மனேரியின் தாய்வழி அத்தையே அசுரத் பீபி கமல் எனவும் நம்பப்படுகிறது.  
மனநலம் குன்றிய மற்றும் குணப்படுத்த முடியாத நோய்களை குணப்படுத்தும் மாய சக்தி பீபி கமால் மக்பராவில் இருப்பதாக பக்தர்கள் நம்புகின்றனர். மாவட்ட தலைமையகத்திலிருந்து 7 கிலோமீட்டர் தொலைவில் இந்த தர்கா அமைந்துள்ளது.
# துகா தைமூர்

**துகா தைமூர்** என்பவர் சூச்சியின் 13வது மகன் ஆவார். இவர் சூச்சியின் கடைசி மகனாக இருந்திருக்கவும் வாய்ப்புள்ளது. இவர் செங்கிஸ் கானின் பேரன் ஆவார். இவர் படு மற்றும் பெர்கே கானின் தம்பி ஆவார். இவரது அண்ணன்கள் தங்க நாடோடிக் கூட்டத்தின் கான்களாகப் பதவி வகித்தனர்.
# விக்கிப்பீடியா:தமிழ் விக்கிமேனியா 2022/ஏற்பாடுகள் தொடர்பான கருத்திட அழைப்பு/பட்டியல்

## முதல் பட்டியல்

### கி. மூர்த்தி

1. எஸ். பி. கிருஷ்ணமூர்த்தி
1. சத்திரத்தான்
1. சா அருணாசலம்
1. பா.ஜம்புலிங்கம்
1. Booradleyp1
1. கௌதம் சம்பத்து
1. Almighty34
1. CXPathi
1. Mereraj
1. Rasnaboy
1. TVA ARUN
1. Yercaud-elango
1. அரிஅரவேலன்
1. உலோ.செந்தமிழ்க்கோதை
1. Nandhinikandhasamy
1. Thiyagu Ganesh
1. அனைத்து நிர்வாகிகள்
# விக்கிப்பீடியா:தமிழ் விக்கிமேனியா 2022/ஏற்பாடுகள் தொடர்பான கருத்திட அழைப்பு/பட்டியல்

## இரண்டாம் பட்டியல்

1. பாலசுப்பிரமணியம்
1. Kurinjinet
# பள்ளி நூலகம்

**பள்ளி நூலகம்** (school library) அல்லது பள்ளி நூலக ஊடக மையம் என்பது பள்ளிக்குள் இருக்கும் ஒரு நூலகமாகும், இதனை மாணவர்கள், ஊழியர்கள் , பொதுமக்கள் அல்லது பெற்றோர்கள் பல்வேறு தகவல்களுக்காக அனுகலாம். பள்ளி நூலக ஊடக மையத்தின் குறிக்கோள், பள்ளிச் சமூகத்தின் அனைத்து உறுப்பினர்களுக்கும் "நூல்கள் மற்றும் வாசித்தல், தகவல் மற்றும் தகவல் தொழில்நுட்பம் ஆகியனவற்றில் அனைவருக்கும் சமமான அணுகலை உறுதி செய்வதாகும்". பள்ளி நூலக ஊடக மையம் அனைத்து வகையான ஊடகங்களையும் பயன்படுத்துகிறது. தானியங்கி முறையில் இயங்குகிறது, மேலும் தகவல் சேகரிப்பதற்காக இணையத்தையும் புத்தகங்களையும் பயன்படுத்துகிறது. பள்ளி நூலகங்கள் பொது நூலகங்களிலிருந்து வேறுபட்டவை, ஏனெனில் அவை "பள்ளியின் பாடத்திட்டத்தை ஆதரிக்கும், விரிவுபடுத்தும் மற்றும் தனிப்பயனாக்கும் கற்றல் சார்ந்த ஆய்வகங்களாகவே செயல்படுகின்றன. பள்ளி நூலகம் பள்ளியில் பயன்படுத்தப்படும் அனைத்து பொருட்களுக்கும் மையமாகவும் ஒருங்கிணைப்பு முகவராகவும் செயல்படுகிறது."  
அமெரிக்காவின் 19 மாநிலங்கள் மற்றும் ஒரு கனேடிய மாகாணத்தில் மேற்கொள்ளப்பட்ட 60 க்கும் மேற்பட்ட ஆய்வுகள் மூலம் பள்ளி நூலகங்கள் மாணவர்களின் சாதனைகளில் நேர்மறையான தாக்கத்தை ஏற்படுத்துகின்றன என்பதை ஆராய்ச்சியாளர்கள் நிரூபித்துள்ளனர். இந்த ஆய்வுகளின் முக்கிய கண்டுபிடிப்பு என்னவென்றால், தகுதிவாய்ந்த பள்ளி நூலக ஊடக நிபுணருடன் கூடிய பள்ளி நூலக ஊடகத் திட்டத்தை அணுகக்கூடிய மாணவர்கள் சமூக மற்றும் பொருளாதார அளவில் பின்தங்கி இருந்த போதிலும் வாசித்தல் மதிப்பீடுகளில் சிறப்பான திறனைப் பெற்றிருந்தனர். ஓஹியோவில் நடத்தப்பட்ட ஓர் ஆய்வில், கணக்கெடுக்கப்பட்ட மாணவர்களில் 99.4% தங்கள் பள்ளி நூலகர்கள் மற்றும் பள்ளி நூலக ஊடக நிகழ்ச்சிகள் பள்ளித் தேர்வில் வெற்றிபெற உதவியது என்று நம்பினர்.
# பள்ளி நூலகம்

## பள்ளி நூலகத்தின் பணியாளர்கள்

பல பள்ளிகளின், பள்ளி நூலகங்களில் நூலகர்கள், ஆசிரியர்-நூலக வல்லுநர்கள் அல்லது குறிப்பிட்ட நூலக அறிவியல் பட்டம் பெற்ற பள்ளி நூலக ஊடக வல்லுநர்கள் அல்லது ஊடக ஒருங்கிணைப்பாளர்கள் ஆகியோர் பணிபுரிகின்றனர். சில அதிகார வரம்புகளில் அங்கு பணிபுரிவதற்கு, பள்ளி நூலகர்கள் குறிப்பிட்ட சான்றிதழ் மற்றும்/அல்லது கற்பித்தல் சான்றிதழைக் கொண்டிருக்க வேண்டும்.
# பன்னாட்டு பறவை வாழ்க்கை

**பன்னாட்டு பறவை வாழ்க்கை** (*BirdLife International*) என்பது உலகளாவிய அரசு சார்பற்ற அமைப்பு ஆகும். இது பறவைகள் மற்றும் அவற்றின் வாழ்விடங்களைப் பாதுகாக்கப் பாடுபடுகிறது. பன்னாட்டு பறவை வாழ்க்கை அமைப்பின் முன்னுரிமைகளில் பறவை சிற்றினங்கள் அழிவதைத் தடுப்பது, பறவைகளுக்கான முக்கியமான தளங்களை அடையாளம் கண்டு பாதுகாப்பது, முக்கிய பறவை வாழ்விடங்களைப் பராமரித்தல் மற்றும் மறுசீரமைப்பு செய்தல் மற்றும் உலகளவில் பறவைப் பாதுகாப்பார்களை மேம்படுத்துதல் ஆகியவை அடங்கும்.  
பறவைகள் பாதுகாப்பிற்கான அரச அமைப்பு, ஜப்பானின் காட்டுப் பறவைச் சமூகம், ஆபர்ன் தேசிய சமூகம் மற்றும் அமெரிக்கப் பறவை பாதுகாப்பகம் உள்ளிட்ட 116 நாடுகளின் கூட்டமைப்பின் 2.5 மில்லியனுக்கும் அதிகமான மக்கள் உறுப்பினர்களாக உள்ளனர்.  
*பன்னாட்டு பறவை வாழ்க்கை* சுமார் 13,000 முக்கியமான பறவைகள் மற்றும் பல்லுயிர்ப் பகுதிகளை அடையாளம் கண்டுள்ளது. இது பறவைகளுக்கான பன்னாட்டு இயற்கைப் பாதுகாப்புச் சங்கத்தின் செம்பட்டியல் ஆணையத்தின் அதிகாரப்பூர்வ அமைப்பாகும். 2015ஆம் ஆண்டு நிலவரப்படி, 1,375 பறவை சிற்றினங்கள் (மொத்தத்தில் 13%) அழிந்துபோகும் அபாயத்தில் உள்ளன (மிக அருகிய இனம், அருகிய இனம் அல்லது அழிவாய்ப்பு இனம்) என *பேர்டுலைப் இன்டர்நேஷனல்* நிறுவியுள்ளது.  
*பன்னாட்டு பறவை வாழ்க்கை*, ***பறவைகள் வாழ்க்கை:இதழ்*** என்ற காலாண்டு ஆங்கில இதழை வெளியிடுகிறது. இதில் பறவைகள் மற்றும் அவற்றின் பாதுகாப்பு பற்றிய அண்மைய செய்திகள் மற்றும் அதிகாரப்பூர்வ கட்டுரைகள் இடம்பெறுகின்றன.
# பன்னாட்டு பறவை வாழ்க்கை

## வரலாறு

*பன்னாட்டு பறவை வாழ்க்கை* 1922-ல் அமெரிக்க பறவையியல் வல்லுநர்களான டி. கில்பர்ட் பியர்சன் மற்றும் ஜீன் தியோடர் டெலாகோர் ஆகியோரால் *பன்னாட்டுப் பறவை பாதுகாப்புக் குழுவாக* நிறுவப்பட்டது. 1928-ல் *பறவைகள் பாதுகாப்பிற்கான* பன்னாட்டுக் கூட்டமைப்பு எனவும், 1960 -ல் *பறவைகள் பாதுகாப்பிற்கான பன்னாட்டுக் குழுமம்* எனவும் 1993-ல் பேர்ட்லைப் *இன்டர்நேஷனல்* எனவும் மறுபெயரிடப்பட்டது. .
# பன்னாட்டு பறவை வாழ்க்கை

## உலகளாவிய திட்டங்கள்

பன்னாட்டு பறவை வாழ்க்கை ஆப்பிரிக்கா, அமெரிக்கா, ஆசியா, ஐரோப்பா மற்றும் மத்திய ஆசியா, மத்திய கிழக்கு மற்றும் பசிபிக் ஆகிய நாடுகளில் ஒன்பது பாதுகாப்பு திட்டங்களைச் செயல்படுத்தியுள்ளது. இந்தத் திட்டங்களில் பாதுகாப்புப் பணிகளைத் திட்டமிடுதல், செயல்படுத்துதல், கண்காணித்தல் மற்றும் மதிப்பீடு செய்வதற்கான கட்டமைப்பை வழங்குகின்றன, மேலும் முக்கியமான பறவைகள் மற்றும் பல்லுயிர்ப் பகுதிகள் திட்டம், கடல்சார் திட்டம், அழிவுகளைத் தடுக்கும் திட்டம், மற்றும் பறக்கும் பாதைகள் திட்டம் ஆகியவை அடங்கும்.
# பன்னாட்டு பறவை வாழ்க்கை

## சர்ச்சைகள்

### காட்டு பறவை கூட்டமைப்பு தைவானின் மறுபெயர்

2008ஆம் ஆண்டில், **காட்டுப் பறவை கூட்டமைப்பு, தைவானின்** ஆங்கிலப் பெயர், பன்னாட்டு பறவை வாழ்க்கையின் கோரிக்கைக்கு இணங்க, சீனா மக்கள் குடியரசின் அழுத்தத்திலிருந்து உருவாகும் வகையில் **சீனா காட்டுப் பறவை கூட்டமைப்பு** என மறுபெயரிடப்பட்டது. 2020ஆம் ஆண்டில் *பேர்ட்லைப் இன்டர்நேஷனல்* அமைப்பு அகற்றப்பட்டதைத் தொடர்ந்து ஆங்கிலப் பெயரானது தைவான் காட்டுப் பறவை கூட்டமைப்பு என மாற்றப்பட்டது.
# பன்னாட்டு பறவை வாழ்க்கை

## சர்ச்சைகள்

### தைவானின் சீனா காட்டுப் பறவை கூட்டமைப்பு நீக்கம்

திசம்பர் 2019-ல், *பன்னாட்டு பறவை வாழ்க்கை* தைவானின் பெயரிடப்பட்ட சீனா காட்டுப் பறவை கூட்டமைப்பிடம், பின்வரும் சிக்கல்கள் அல்லது கூட்டாண்மை திட்டத்திலிருந்த அபாயத்தை அகற்றுமாறு கேட்டுக் கொண்டது:  
1. இந்த அமைப்பின் சீனப் பெயர் ( lit.சீனக்குடியரசின் காட்டுப் பறவை கூட்டமைப்பு&#x27;) பன்னாட்டு பறவை வாழ்க்கை செயல்பாட்டிற்கு குறுக்கீட்டினை ஏற்படுத்துவதால் பெயர் மாற்றப்பட வேண்டும்.
1. சீனா காட்டுப் பறவை கூட்டமைப்பு, சீனக் குடியரசின் (தைவான்) சட்டப்பூர்வமான தன்மையை ஊக்குவிக்கவோ அல்லது வாதிடவோ கூடாது என்று முறையாக உறுதியளிக்கும் ஆவணத்தில் கையெழுத்திட வேண்டும்.
1. பன்னாட்டு பறவை வாழ்க்கை, தைவான் அரசாங்கம் அல்லது அதன் அங்கீகரிக்கப்பட்ட முகவரின் பகுதியாகவோ அல்லது முழுமையாகவோ தொடர்புடைய அல்லது நிதியுதவியுடன் தொடர்புடைய எந்தவொரு நிகழ்விலும் அதன் இலச்சினையினை இணைக்கவோ அல்லது தொடர்புப்படுத்தவோ அனுமதிக்காது.
1. தைவான் கொடி, அல்லது சின்னங்கள் காட்டப்படும் எந்த ஆவணத்திலும் பன்னாட்டு பறவை வாழ்க்கை பெயர் அல்லது இலச்சினையினை பயன்படுத்த அனுமதிக்காது.  
இருப்பினும், பன்னாட்டு பறவை வாழ்க்கை சீனக்குடியரசின் காட்டுப் பறவை கூட்டமைப்பு அதன் அனைத்து கோரிக்கைகளையும் நிவர்த்தி செய்தாலும், அது பன்னாட்டு பறவை வாழ்க்கை கூட்டாண்மை திட்டத்திலிருந்து நீக்கப்படலாம் என்று கூறியது. 7 செப்டம்பர் 2020 அன்று, சீனக்குடியரசின் காட்டுப் பறவை கூட்டமைப்பு அதன் பொதுச் சபைக் கூட்டத்தில் *பேர்ட்லைப் இன்டர்நேஷன*லின் கோரிக்கைகளைப் பற்றி விவாதிக்கும் வாய்ப்பைப் பெறுவதற்கு முன்பு, பன்னாட்டு பறவை வாழ்க்கை உலகளாவிய கூட்டமைப்பிற்கு சீனக்குடியரசின் காட்டுப் பறவை கூட்டமைப்பினை அதன் கூட்டாண்மை திட்டத்திலிருந்து நீக்க வாக்களித்தது.  
பன்னாட்டு பறவை வாழ்க்கை தலைமை நிர்வாக இயக்குநர் பேட்ரிசியா சூரிதா பின்னர் ராய்ட்டர்ஸ் "பேச்சுத் தடையாணை" என்று விவரித்ததை வெளியிட்டார். சீனக்குடியரசின் காட்டுப் பறவை கூட்டமைப்பின் "துரதிருஷ்டவசமான பொது அறிக்கை" பற்றி பகிரங்கமாகக் கருத்து தெரிவிக்க வேண்டாம் என்று தனது ஊழியர்களுக்கு அறிவுறுத்தினார். "இந்த விஷயத்தைப் பற்றி நீங்கள் ஏதேனும் கேள்விகளைப் பெற்றால், தயவுசெய்து கருத்து தெரிவிக்க வேண்டாம், அதற்குப் பதிலாக இந்த விடயத்தை என்னிடம் நேரடியாகப் பகிரவும்" என்று சூரிதா எழுதினார்.  
சீனக்குடியரசின் காட்டுப் பறவை கூட்டமைப்பு மற்றும் பன்னாட்டு பறவை வாழ்க்கை இடையேயான கடிதங்கள், சீனக்குடியரசின் காட்டுப் பறவை கூட்டமைப்பு அகற்றப்படுவதற்கு முன்பு நல்ல நம்பிக்கையுடன் பேச்சுவார்த்தை நடத்தி, பெயர் மாற்றம் குறித்து விவாதிக்கத் தயாராக இருந்தது என்பதை நிரூபிக்க, 19 செப்டம்பர் 2020 அன்று சீனக்குடியரசின் காட்டுப் பறவை கூட்டமைப்பினால் வெளியிடப்பட்டது.
# தொழில்நுட்பவியல் இளையர்

**தொழில்நுட்பவியல் இளையர்** (ஆங்கிலம்: *Bachelor of Technology*) என்பது கல்லூரிகள் மற்றும் பல்கலைக்கழகங்கள் வழங்குகின்றன ஒரு நான்கு ஆண்டு இளநிலைப் பட்டம் ஆகும். இதனை சுருக்கமாக, **பி. டெக்.** (B.Tech.) என்று குறிப்பிடுவர்.
# தொழில்நுட்பவியல் இளையர்

## இந்தியா

இந்தியாவில் தொழில்நுட்பவியல் இளங்கலை (B.Tech) பட்டம் என்பது அகில இந்திய தொழில்நுட்பக் கல்வி கவுன்சில் அங்கீகரிக்கப்பட்ட கல்வி நிறுவனத்தில் இருந்து நான்கு ஆண்டு முழுநேர பொறியியல் பட்டப்படிப்பை முடித்த பிறகு வழங்கப்படும் இளங்கலை கல்விப் பட்டமாகும்.  
இப்பட்டம் பொதுவாக இந்திய தொழில்நுட்பக் கழகங்கள்(IITs),தேசிய தொழினுட்பக் கழகங்கள்(NITs), இந்திய தகவல் தொழில்நுட்பக் கழகங்கள்(IIITs), பிற மத்திய நிதியுதவி பெறும் தொழில்நுட்ப நிறுவனங்கள் மற்றும் தனியார் நிகர்நிலை பல்கலைக்கழகங்கள் ஆகியவற்றால் வழங்கப்படுகிறது.  
இப்பட்டம் குடிசார் பொறியியல், வேதிப் பொறியியல், இயந்திரப் பொறியியல், மின்பொறியியல், மின்னணுப் பொறியியல், கணினியிய பொறியியல், கணினிப் பொறியியல் மற்றும் பல்வேறு பொறியியல் துறைகளில் வழங்கப்படுகிறது.  
இப்பட்டம் பொதுவாக அமெரிக்கா, கனடா, மற்றும் ஐரோப்பிய நாடுகளில் வழங்கப்படும் நான்கு ஆண்டு இளங்கலை பொறியியல் அல்லது செயல்முறை அறிவியல் பொறியியலில் இளங்கலைப் பட்டத்திற்குச் சமமானதாகும்.  
இந்தியாவில் இப்பட்டப்படிப்பு சேர்க்கைக்கான தகுதி தங்கள் உயர்நிலைக் கல்வியை (10+2) கணிதம், இயற்பியல் மற்றும் வேதியியல் அல்லது பிற தொழில்நுட்பப் பாடங்களுடன் கட்டாயமாக முடித்திருக்க வேண்டும். சேர்க்கை தகுதிக்கான உயர்நிலைப் பள்ளி வாரியத் தேர்வில் பொதுவாக 75% என்ற குறைந்தபட்ச மொத்த சதவீதத் தேவையை பல்கலைக்கழகங்கள் அமைக்கின்றன மற்றும் ஒருங்கிணைந்த நுழைவுத் தேர்வு -முதன்மை(JEE main) தொழில்நுட்பவியல் இளங்கலை சேர்க்கைக்கான ஒரு முக்கிய நுழைவுத் தேர்வாகும்.
# தொழில்நுட்பவியல் இளையர்

## ஆத்திரேலியா

ஆத்திரேலியாவில் இளங்கலைப் பொறியியல் படிப்பிற்கான நுழைவுத்தகுதி பெறாத, ஆனால் பொறியியல் தொடர்பாக படிக்க விரும்பும் மாணவர்களுக்கு ஏற்றதாக இப்பட்டம் இருக்கிறது. இப்பட்டத்தினை பொறியியல் படிப்பிற்கான பாதையாகவும் பயன்படுத்தலாம்.
# ஜொகூர் சுல்தான் இரண்டாம் முசபர் சா

**ஜொகூர் சுல்தான் இரண்டாம் முசபர் சா** அல்லது **சுல்தான் முசபர் சா II** (மலாய் மொழி: *Sultan Muzaffar Shah II ibni Almarhum Alauddin Riayat Shah II*; ஆங்கிலம்: *Sultan Muzaffar Shah II*); என்பவர் ஜொகூர் சுல்தானகத்தின் இரண்டாவது அரசர். அலாவுதீன் ரியாட் ஷா II இரண்டாவது மகனார்.  
இவர் பதவிக்கு வருவதற்கு முன்னர் ராஜா மூடா பெர்தானா *(Raja Muda Perdana)* என்று அழைக்கப்பட்டார். ஜொகூர் சுல்தானகத்தை 1564-ஆம் ஆண்டில் இருந்து 1570-ஆம் ஆண்டு வரை ஆட்சி செய்தவர்.  
இவரின் தந்தையார் சுல்தான் அலாவுதீன் ரியாட் ஷா II இறந்தவுடன் 1564-ஆம் ஆண்டில் ஜொகூர் சிம்மாசனத்தில் அமர்த்தப்பட்டார். ஜொகூர் மீதான அச்சே படையெடுப்பிற்குப் பிறகு இவரின் தந்தையார் பிடிபட்டார்.
# ஜொகூர் சுல்தான் இரண்டாம் முசபர் சா

## வரலாறு

1564-ஆம் ஆண்டில், அச்சேயின் சுல்தான், அலாவுதீன் அல்-காகர் *(Alauddin al-Qahar),* அருவின் மீது படையெடுத்து ஜொகூர் சுல்தானகத்தின் ஆளுமையைத் தோற்கடித்தார். அத்துடன் அச்சே படையினர் அருவில் இருந்து ஜொகூர் ஆட்சியாளர்களை வெளியேற்றினர்.  
அச்சே சுல்தான், பின்னர் அருவில் இருந்து ஜொகூர் லாமா மீது தாக்குதலைத் தொடங்கினார். அங்கு இருந்த காரா கோட்டையும் ஜொகூர் லாமா நகரமும் அழிக்கப்பட்டன. அலாவுதீன் ரியாத் ஷா கைப்பற்றப்பட்டு அச்சேவுக்குக் கொண்டு வரப்பட்டார்.
# ஜொகூர் சுல்தான் இரண்டாம் முசபர் சா

## வரலாறு

### இளம் வயதில் இறப்பு

அலாவுதீன் ரியாத் ஷா பின்னர் அங்கு கொல்லப் பட்டார். அவரின் மரணத்திற்குப் பின்னர் மர்கும் சாயிட் அச்சே *(Marhum Syahid di Acheh)* எனும் சிறப்பு பட்டம் அவருக்கு வழங்கப்பட்டது. அலாவுதீன் ரியாத் ஷாவிற்குப் பிறகு அவரின் மகன் இரண்டாம் முசாபர் ஷா *(Muzaffar Shah II)* ஆட்சிக்கு வந்தார்.  
சுல்தான் முசபர் ஷா II 1565-இல் தன்னுடைய தலைநகரை ஜொகூர் லாமாவில் இருந்து செலுயுட் (Seluyut) எனும் இடத்திற்கு மாற்றினார். அச்சே சுல்தானகத்தின் கட்டுப்பாட்டை அவர் விரும்பவில்லை.
# ஜொகூர் சுல்தான் இரண்டாம் முசபர் சா

## வரலாறு

### சுல்தான் அப்துல் ஜாலில் ஷா I

அவர் 1570-ஆம் ஆண்டில் விசம் வைக்கப்பட்டு கொல்லப்பட்டார். அதன் பின்னர் அவருடைய மகன் சுல்தான் அப்துல் ஜாலில் ஷா I *(Sultan Abdul Jalil Shah I)* ஜொகூர் சுல்தானகத்தின் பொறுப்பை ஏற்றார்.  
சுல்தான் முசபர் ஷா II-க்கு மூன்று மனைவிகள். அவரின் முதல் மனைவி துன் மாஸ் ஜீவா என்பவர், ஜொகூர் சுல்தானகத்தின் தெமாங்கோங் துன் அசன் என்பவரின் மகளாவார்.
# ஜொகூர் சுல்தான் இரண்டாம் முசபர் சா

## வரலாறு

### மனைவி துன் திராங்

அவரின் இரண்டாவது மனைவி துன் திராங். இவர் பகாங்கைச் சேர்ந்த ஸ்ரீ நர திராஜா துன் அலி *(Tun Ali, Seri Nara Diraja of Pahang)* என்பவருக்கும்; துன் பாத்திமா என்பவருக்கும் பிறந்த மகள்.  
துன் திராங் மூலமாக சுல்தான் முசபர் ஷா II-க்கு இரு மகன்கள். மூத்தவர் அப்துல் ஜலீல் I *(Abdul Jalil I).* இளையவர் ராஜா ராடின் ''(Raja Radin).
''
அவரின் மூன்றாவது மனைவி சுல்தான் அலி ஜல்லா அப்துல் ஜலீல் ஷா II *(Sultan Ali Jalla Abdul Jalil Shah I)* என்பவரின் முன்னாள் மனைவி; மற்றும் ஆச்சே சுல்தான் உசைன் அலி ரியாத் ஷாவின் *(Sultan Husain Ali Riayat Shah of Aceh)* மகளும் ஆவார்.
# ஜொகூர் சுல்தான் இரண்டாம் முசபர் சா

## ஜொகூர் சுல்தானகத்தின் ஆட்சியாளர்கள்

| ஜொகூர் சுல்தான்கள் | ஆட்சி காலம் |
| --- | --- |
| சுல்தான் அலாவுதீன் ரியாட் ஷா II | <>1528–1564</> |
| சுல்தான் முசபர் II | <>1564–1570</> |
| சுல்தான் அப்துல் ஜாலில் ஷா I | <>1570–1571</> |
| சுல்தான் அப்துல் ஜாலில் ஷா II | <>1571–1597</> |
| சுல்தான் அகமட் ரியாட் ஷா III | <>1597–1615</> |
| சுல்தான் அப்துல்லா மாயாட் ஷா | <>1615–1623 </> |
| சுல்தான் அப்துல் ஜாலில் ஷா III | <>1623–1667 </> |
| சுல்தான் இபுராகிம் ஷா | <>1677–1685 </> |
| சுல்தான் மகமுட் II | <>1685–1699 </> |
| சுல்தான் அப்துல் ஜாலில் ஷா IV | <>1685–1699 </> |
| சுல்தான் அப்துல் ஜாலில் ரகமட் ஷா IV | <>1718–1722 </> |
| சுல்தான் சுலைமான் பட்ருல் ஆலாம் ஷா | <>1722–1760 </> |
| சுல்தான் அப்துல் ஜாலில் முவாசாம் ஷா | <>1760–1761 </> |
| சுல்தான் அகமட் ரியாட் ஷா | <>1761–1761 </> |
| சுல்தான் மகமுட் ஷா III | <>1761–1812 </> |
| சுல்தான் அப்துல் ரகுமான் முவாசாம் ஷா | <>1812–1819 </> |
| சுல்தான் உசேன் ஷா | <>1819–1835 </> |
| சுல்தான் அலி இசுகந்தர் ஷா | <>1835–1855 </> |
| ராஜா தெமாங்கோங் இபுராகிம் | <>1855–1862 </> |
| சுல்தான் அபு பாக்கார் | <>1862–1895 </> |
| சுல்தான் இபுராகிம் | <>1895–1959 </> |
| சுல்தான் இசுமாயில் | <>1859–1981 </> |
| சுல்தான் இசுகந்தர் | <>1981–2010 </> |
| சுல்தான் இபுராகிம் இசுமாயில் | <>2010–இன்று வரையில் </> |
# உலூத்விக் வில்கெல்ம் பெக்கர்

**உலூத்விக் வில்கெல்ம் எமில் எர்னெசுட்டு பெக்கர்** *(Ludwig Wilhelm Emil Ernst Becker)* (1860 – 1947) 1935 முதல் தன் ஓய்வு காலம் வரை கிளாசுக்கோ பல்கலைக்கழக இரேஜியசு வானியல் பேராசிரியரும் எடின்பர்கு அரசு வானியல் கழக ஆய்வுறுப்பினரும் ஆவார்.
# உலூத்விக் வில்கெல்ம் பெக்கர்

## வாழ்க்கை

செருமனியில் பிறந்த பெக்கர் பான் பல்கலைக்கழகத்தில் கல்வி பயின்றார். இர்ண்டு ஆண்டுகளுக்குப் பிறகு பெர்லின் வான்காணகத்தில் உத்வியாளராகச் சேர்ந்தார். கிராவ்போர்டு, பால்காரெசு குறுநில மன்னர் இவரை 1995 இல் அபர்தீன் அருகில் உள்ள துனெச்டு நகரப் பெரிய தனியார் வான்காணகத்துக்குப் பொறுப்பேற்க வைத்தார். அந்த நிறுவனம் 1888 இலையுதிர்காலத்தில் மூடப்பட்டதும், அங்கிருந்த கருவிகள் புதிய அரசு வான்காணகம் கட்டியது அங்கே நிறுவ கருவூல ஆணையர்க்ளிடம் ஒப்படைக்கப்பட்டது. இதற்காக, எடின்பர்கில் உள்ள பிளாக்கில் மலை தேர்வு செய்யப்பட்டது. பெக்கரும் பணியாளர்களில் ஒருவராகச் சேர்க்கப்பட்டார். இவர் பிறகு நான்கு ஆண்டுகளுக்கு வானியலுக்கான கிளாசுக்கோ கட்டிலில் பணியமர்த்தப்பட்டார்.  
உலூத்விக்கின் கிளாசுக்கோ நகர மக்களுக்கு ஆற்றிய உரைக்கு மற்ற ஐக்கிய இராச்சியப் பல்கலைக்கழக உரைகளைக் காட்டிலும் பரவலாக மக்கள் திரண்டு வந்துள்ளனர்.  
இவர் 1935 இல் வானியல் கட்டிலில் இருந்து ஓய்வு பெற்றார். நிஅகழ்காலத் தேவைகளை நிறைவு செய்யும் வக்யில் ஆயத்தப்படுத்திய அரசு வான்காணகத்தை விட்டகன்றார். இந்த வான்காணகத் தொடக்க நாட்களில் இவர் கணிசமான அளவுக்குக் கருவிகளைத் திரட்டிக் கூட்டினார்.
இவர் இத்தாலியில் உள்ள இலாகுண்டோவில் இறந்தார்.
# உலூத்விக் வில்கெல்ம் பெக்கர்

## செருமானிய எதிர்ப்புணர்வு

இவர் 1892 இலேயே கிளாசுக்கோவில் பணியில் சேர்வதற்கு முன்பேபிரித்தானியராக வரிந்துகொள்ளப்பட்டாலும் , இது இரண்டாம் உலகப் போரின்போது, மக்களின் கண்ணோட்டத்தை மாற்றத் தவறியதால் கள் பொதுமக்கள் பார்வையில் கூனிக்குறுகும் நெருக்கடியை உருவாக்கியது. எனவே, இவர் பல்கலைக்கழகத்தில் இருந்து விலகியிருக்க நேர்ந்தது. இவர் தனிமைப்பட்டு அவீமூர் உயர்சமவெளிக்குச் சென்று ஓய்வெடுக்கவும் நேர்ந்தது. இவர் இந்தக் கொடுமைகள் முடிவுக்கு வரும்வரை அங்கேயே வாழ்ந்துவந்தார். இக்காலம் போருக்குப் பின் இவர் மீது எதிர்மறை விளைவைச் செலுத்தி செயல்வேகத்தையும் திறமையையும் குறைத்தது. இதுபற்றி டபுள்யூ. எம். சுமார்ட் பின்வருமாறு பதிவு செய்கிறார். "பெக்கர் மென்மையானவரும் பொறுமை காப்பவரும் உணர்ச்சிவயப் படாதவரும் ஆவார். உலகம் என்ன நினத்தாலும், இவரது ஆழ்ந்த அறிவுக்காகவும் அன்பான பண்புகளுக்காகவும் இவரிடம் பயின்ற மாணவரால் பெரிதும் மதிக்கப்பட்டார்."
# இலங்கைச் சுண்டங்கோழி

**இலங்கைச் சுண்டங்கோழி** (*Sri Lanka spurfowl*)(*கேலோபெர்டிக்சு பைகால்கேராடா*) என்பது இலங்கையின் அடர்ந்த மழைக்காடுகளில் காணப்படும் பெசன்ட் குடும்பத்தைச் சேர்ந்தது. இலங்கையில் அகணிய உயிரியாகக் காணப்படும் இந்த பறவை கபன் குக்குலா என்று சிங்களத்தில் அழைக்கப்படுகிறது.
# இலங்கைச் சுண்டங்கோழி

## விளக்கம்

இலங்கைச் சுண்டங்கோழி மிகவும் இரகசியமான பறவையாகும். இதனுடைய சிறிய அளவு காரணமாக அடர்ந்த அடிமரங்கள் வழியாக நழுவுவதால் இதனைப் பார்ப்பது கடினம். பெரும்பாலும் இதன் இருப்புக்கான ஒரே அறிகுறி இதன் தனித்துவமான அழைப்பு ஓசை ஆகும். இது மூன்று எழுத்துக்கள் கொண்ட சீட்டில்களைக் கொண்டுள்ளது. கித்துள்கலை மற்றும் சிங்கராஜாக் காடு ஆகிய இடங்கள் இப்பறவையைப் பார்க்கும் வாய்ப்புள்ள இடங்கள்.  
இந்த சுண்டங்கோழி *காலோபெர்டிக்சு* பேரினத்தைச் சேர்ந்த மூன்று வகையான பறவைகளில் ஒன்றாகும். இது ஒரு தரையில் கூடு கட்டும் பறவை. இது ஒரு தடவை 2 முதல் 5 முட்டைகளை இடும்.
# இலங்கைச் சுண்டங்கோழி

## உயிரியல்

இலங்கைச் சுண்டங்கோழி ~ 37 செ.மீ. நீளமுள்ள பறவை. இருபாலருக்கும் பழுப்பு நிற மேற்பகுதி, இறக்கைகள் மற்றும் வால் உள்ளது.  
ஆண்களுக்குத் தெளிவான கருஞ்சிவப்பு சிவப்பு கால்கள் மற்றும் வெற்று முக தோல் மற்றும் தலை வரை நீட்டிக்கப்படும் கருப்பு மற்றும் வெள்ளை முதுகு இறகுகள் கொண்டுள்ளன. செபியா இறக்கைகள் மற்றும் மேல் முதுகில் விரிவான வெள்ளை கண்புள்ளியுடன் உள்ளது.  
இரு பாலினத்தினதும் கால்களில், கணுக்கால் எலும்புகள் முடிகளைக் கொண்டுள்ளன. இவை குறிப்பிட்ட பெயரை உருவாக்குகின்றன. பெண் கசுகொட்டை அடிப்பகுதி மற்றும் வெற்று பழுப்பு நிற முதுகு மற்றும் இறக்கைகளைக் கொண்டுள்ளன. இது ஆணைக் காட்டிலும் மிக முக்கியமாக முகட்டுடன் காணப்படும்.
# இலங்கைச் சுண்டங்கோழி

## உணவு

இலங்கைச் சுண்டங்கோழி இதன் நெருங்கிய உறவினர்களைப் போலவே பருவகாலங்களில் நிலப்பரப்பில் காணப்படும் பறவையாகும். இது முதுகெலும்பில்லாத விலங்குகளை, குறிப்பாக மெல்லுடலிகள் மற்றும் பூச்சிகளை வனத் தளத்தின் இலைக் குப்பைகளுக்கு இடையே தீவிரமாகத் தேடி உண்ணுகிறது. இது பல்வேறு வகையான விதைகள், விழுந்த பழங்கள் மற்றும் சிலந்திகளையும் உண்ணும்.
# இலங்கைச் சுண்டங்கோழி

## கலாச்சாரத்தில்

இலங்கைச் சுண்டங்கோழியின் படம் ஒரு ரூபாய் இலங்கை அஞ்சல் முத்திரையில் அச்சிடப்பட்டுள்ளது.
# நவ்தீப் குமார் சோதி

**நவ்தீப் குமார் சோதி** (*Nauvdip Kumar Sodhi*) ஓர் இந்திய நீதிபதியாவார். கேரளா மற்றும் கர்நாடக உயர் நீதிமன்றங்களின் தலைமை நீதிபதியாக பணியாற்றியுள்ளார் . பத்திரங்கள் மேல்முறையீட்டு தீர்ப்பாயத்தின் தலைமை அதிகாரியாகவும் பணியாற்றினார் .
# நவ்தீப் குமார் சோதி

## தொழில்

சோதி 1965 ஆம் ஆண்டில் பஞ்சாப் பல்கலைக்கழகத்தில் சட்டம் படித்து பட்டம் பெற்றார். சண்டிகரில் உரிமையியல் , அரசியலமைப்பு, தொழிலாளர், வரி, போக்குவரத்து மற்றும் கூட்டாண்மைச் சட்டங்களில் வழக்கறிஞராகப் பயிற்சி செய்யத் தொடங்கினார். இந்திய சட்ட அறிக்கைகளின் (பஞ்சாப் மற்றும் அரியானா தொடர்கள்) ஆசிரியராகவும் பணியாற்றினார். பஞ்சாப் பல்கலைக்கழகத்தில் பகுதி நேர சட்ட ஆசிரியராக இருந்தார். 1991 ஆம் ஆண்டு மார்ச்சு மாதத்தில் பஞ்சாப் மற்றும் அரியானா உயர் நீதிமன்றத்தின் நீதிபதியாக உயர்த்தப்பட்டார். பின்னர் இவர் கேரள உயர் நீதிமன்றத்திற்கு மாற்றப்பட்டார், அங்கு அவர் செயல் தலைமை நீதிபதியாக பணியாற்றினார். கேரள உயர் நீதிமன்றத்தின் தலைமை நீதிபதியாக ஆனார். நீதிபதியாக சோதி அங்கிருந்து கர்நாடகாவிற்கு தலைமை நீதிபதியாக மாற்றப்பட்டார். 29 நவம்பர் 2005 அன்று ஓய்வுபெறும் வயதை அடைந்தவுடன் தனது பதவியை விட்டு விலகினார். ஓய்வுக்குப் பிறகு மும்பையில் உள்ள பாதுகாப்பு மேல்முறையீட்டு தீர்ப்பாயத்தின் தலைமை அதிகாரியாக ஆறு வருட காலத்திற்கு நியமிக்கப்பட்டார் .
# நவ்தீப் குமார் சோதி

## இறப்பு

கொரோனா வைரசால் பாதிக்கப்பட்ட பிறகு, சோதி கடுமையான சுவாசக் கோளாறு நோய்க்குறியால் பாதிக்கப்பட்டார், சண்டிகரில் உள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் அனுமதிக்கப்பட்டு 28.12.2021 அன்று தனது 78 வயதில் கோவிட்-19 பாதிப்பால் மரணமடைந்தார். .
# கேலோபெர்டிக்சு

**கேலோபெர்டிக்சு** (*Galloperdix*) என்பது பெசண்ட் குடும்பமான பாசியானிடேவில் உள்ள மூன்று சிற்றினங்களைக் கொண்ட பறவைகளின் பேரினமாகும். இந்த தரைவாழ் பறவைகள் இந்தியத் துணைக் கண்டத்தில், சிவப்பு சுண்டங்கோழி மற்றும் வண்ணந்தீட்டிய சுண்டங்கோழிகளுடன் இந்தியாவில் உள்ள காடுகள் மற்றும் புதர்க்காடுகளில் காணப்படுகின்றன. மேலும் இலங்கைச் சுண்டங்கோழி இலங்கையின் காடுகளில் உள்ளன. ஆப்பிரிக்காவில் பரவலாகக் காணப்படும் டெர்னிசுடிசு பேரினத்தின் உறுப்பினர்களுடன் "சுண்டங்கோழி" என்ற பொதுவான பெயரை இவை பகிர்ந்து கொள்கின்றன. பேரினப் பெயர் இலத்தீன் வார்த்தையான *கேலசு* "பண்ணைச் சேவல்" என்பதற்கான *பெர்டிக்சுடன்* "பார்ட்ரிட்ஜ்" என்று பொருள்படும்.  
*கேலோபெர்டிக்சு* பேரினமானது *பாலிபிளெக்ட்ரான்* பேரினத்தின் சகோதர குழுவாகும். இவை ஒன்றாக *ஹேமடார்டிக்சின்* சகோதர இனக்குழுவினை உருவாக்குகின்றன.
# கேலோபெர்டிக்சு

## சிற்றினங்கள்

*கேலோபெர்டிக்சு* பேரினமானது மூன்று சிற்றினங்களைக் கொண்டுள்ளது. அவை:  
- சிவப்பு சுண்டங்கோழி *கேலோபெர்டிக்சு இசுபேடிசியா*
- வண்ணந்தீட்டிய சுண்டங்கோழி *கேலோபெர்டிக்சு லுனுலாட்டா*
- இலங்கைச் சுண்டங்கோழி *கேலோபெர்டிக்சு பைகல்காரட்டா*
# கடம் திட்டம்

கடம் திட்டம் என்பது கோதாவரியின் கிளை நதியான கடம் ஆற்றின் குறுக்கே உள்ள ஒரு பெரிய நீர் தேக்கமாகும். இது தெலங்காணா மாநிலத்தில் அதிலாபாத் மாவட்டத்தில் அமைந்துள்ளது. இந்த நீர்த்தேக்கத்தில் சுமார் 700 அடி வரை நீரை தேக்கி வைக்கமுடியும். இதன் முழு கொள்ளளவு 7.6 டிஎம்சி ஆகும். இந்த நீர்த்தேக்கத்தில் உள்ள 18 மதகுகள் மூலம் வெள்ளக் காலங்களில் அதிகபட்சமாக மூன்று லட்சம் கன அடி நீரை வெளியேற்ற முடியும்.
# உவைசு கான்

**உவைசு கான்** என்பவர் மொகுலிசுதானின் மொகுலாய கான் ஆவார். இவர் இரு முறை மொகுலிசுதானை ஆட்சி புரிந்தார். முதல் முறை 1418 முதல் 1421 வரையும், இரண்டாம் முறை 1425 முதல் 1429 வரையும் ஆட்சி புரிந்தார்.
# உவைசு கான்

## ஆரம்ப வாழ்க்கை

இவரது தந்தையின் இறப்பிற்குப் பிறகு, இவரது உறவினர் ஷெர் முகம்மதுவிடம் இவர் பணியாற்றினார். ஆனால் சிறிது காலத்திற்குள் தன் நிலை எரிச்சலூட்டுவதாக இருப்பதைக் கவனித்தார். எனவே அரசவையிலிருந்து தப்பி ஓடினார். தன் வாழ்நாளைக் கொள்ளைக்காரனாகக் கழித்தார். பல குறிப்பிடத்தக்க மொகுலாய இளைஞர்கள் தாமாக முன்வந்து இவருடன் இணைந்தனர்.
# உவைசு கான்

## மொகுலாய-ஒயிரட்டு போர்கள்

உவைசு கான் தன்னை மதநம்பிக்கை உடையவராகக் காட்டிக் கொண்டார். எனினும் தன் இனத்தவர் நடுவில் தனது வீரத்திற்காக மதிக்கப்பட்டார். முகலாயர்கள் முசுலிம்களைத் தாக்கக் கூடாது எனத் தடை செய்திருந்தார். எனினும் *காப்பிரிகள்* என்று இவர் அழைத்த ஒயிரட்டுகளுக்கு எதிராகப் போர் நடத்தினார். ஒயிரட்டுகளால் இவர் அடிக்கடித் தோற்கடிக்கப்பட்டார். எனினும் அவர்களுக்கு எதிராகத் தொடர்ந்து எதிர்ப்புக் காட்டி வந்தார். இவர் இரண்டு முறை ஒயிரட்டுகளால் கைது செய்யப்பட்டுள்ளார்.
# உவைசு கான்

## மொகுலாய-ஒயிரட்டு போர்கள்

### மிங்கு லக்கு யுத்தம்

ஒயிரட்டுகளுக்கு எதிராக இவர் முதலில் மிங்கு லக்கு என்ற இடத்தில் யுத்தம் புரிந்தார். அங்கு கைதியாகப் பிடிக்கப்பட்ட இவர் எசன் தைசிக்கு முன்னால் கொண்டு வந்து நிறுத்தப்பட்டார். "உவைசு கான் உண்மையிலேயே செங்கிஸ் கானின் வழித்தோன்றலாக இருந்தால் அவர் என்னை வணங்க மாட்டார். மாறாக என்னைத் தாழ்ந்தவனாகக் கருதுவார்" என எசன் தைசி நினைத்தார். எனவே உவைசு கான் கொண்டு வரப்பட்டபோது எசன் தைசி தன் குதிரையிலிருந்து இறங்கி கானை நோக்கி மிகுந்த மரியாதையுடன் சென்றார். ஆனால் கான் தன் முகத்தைத் திருப்பிக் கொண்டார். தன் எதிரியுடன் குலுக்குவதற்காகத் தன் கையைத் தூக்கவில்லை. எசன் தைசி உறுதிப்படுத்திக் கொண்டார். கானை மிகுந்த மரியாதையுடன் நடத்தினார். அவருக்கு விடுதலை கொடுத்தார். எசன் தைசியை ஏன் வணங்கவில்லை என் உவைசு கானிடம் கேட்கப்பட்ட போது, அவர் பின்வருமாறு கூறினார்:  
பொதுவாகக் குறிப்பிடப்படும் தகவலானது இவர் ஒயிரட்டுகளுக்கு எதிராக 61 முறை சண்டையிட்டுள்ளார். ஒரே ஒரு முறை மட்டும் வெற்றி பெற்றுள்ளார். மற்ற அனைத்து முறையும் ஒயிரட்டுகளால் தோற்றோடச் செய்யப்பட்டுள்ளார்.